# Referat fra vintermøte i Dunkerringen 02.02.18-03.02.18

Til stede: Bjarne Oppegård, Erik Brokerud, Linda Persson, Asle Aspelien, Jan Havdal, Sven Erik Bredesen og Aina Bredesen

Sak 1-18 Referatsaker:

* Dunkerpokal på Maurvangen i oktober 2017: Vel blåst! Bra web-dekning! Noe forstyrrelser fra annen jakt i terreng.
* Medlemsstatus for 2017: Liten økning fra 2016. Nesten 700 medlemmer.
* Dunkervalp i Farmen kjendis: Vi har fått flere følgere på facebook og nettsiden i etterkant av dette.
* Innværende avlssesong: 37 forespørsler til nå, og ja til alle. Noen mangler HD-status. Skrikende behov for valp, og mange henvendelser. Brev til aktuelle avlstisper ser ut til å fungere bra. Vanskelig å få brukt nok hannhunder. Bør kunne bli mellom 150 og 200 valper. Avlsrådet følger opp tispeeiere.
* Jaktprøvesesongen: Noen færre premieringer enn de foregående år. Mangler kanskje noe på innsending av resultater. Rune har oversikt og sender til Linda. Dette er en stor jobb! Linda legger ut oppfordring til å sende inn resultater.

Sak 2-18 Endelig godkjenning og signering av protokoll fra Elverums-møtet i august:

Protokollen ble godkjent og signert.

Sak 3-18 Medlemslister, oppgaver og rutiner:

* Medlemslister: Liste over medlemmer som har betalt i 2017 ble sendt til NHKF ved Mette Køhler Bjørkkjær innen fristen i desember. Vi fikk nylig beskjed om å ettersende nylig innmeldte og andre endringer innen slutten av februar 2018. Aina tar seg av dette.
* Betaling av medlemsskap: Vi bruker samme prisen til alle unntatt æresmedlemmer. Kontingent vil bli fakturert også til æresmedlemmer. Vi refunderer i ettertid.
* Verving av valpekjøpere til Dunkerringen: Vi sender pakke med Påskriket og infofolder med kontaktinfo og opplysninger om ring og avlsråd til alle tispeeiere som får valper. Disse kan leveres ut til valpekjøpere ved salg av valp, og de oppfordres til selv å melde seg inn i ringen.

Sak 4-18 Salgsartikler og salg:

* Priser og salgsartikler ble gjennomgått.
* Vi fyller etter med t-skjorter, jakker og klistremerker.
* Vi prøver på sikt å krympe utvalget.
* Vi tar sikte på å selge ut så mye som mulig før vi ser etter nye produkter.
* Det er ønskelig med genser på sikt.

Sak 5-18 Redaksjonskomitè for Påskriket:

* Vi går ut på facebook og hjemmeside og søker etter personer som ønsker å bidra med stoff til redaksjonskomiteen. Vi ønsker oss en redaktør som sitter i styret.

Sak 6-18 Stoff til Harehunden:

* Stoff til Harehunden har det vært lite av i det siste. Vi prøver å plukke ut noe fra Påskriket i tillegg til avlsstatistikk og jaktpremiering og sender det inn.

Sak 7-18 Kåringer og konkurranser:

* Endringer i regler for poeng i konkurranser, slik som bestemt i siste Elverumsmøtet, gjelder fra påtroppende sesong. Vi informerer om dette på hjemmeside, årsmøtesamling og neste Påskriket, men venter til status for inneværende sesong er oppgjort (mars-april).
* Innmelding av resultater for konkurranser og kåringer: Vi lager et skjema i papirformat som legges ut på hjemmesiden for utskrift. Kan sendes i post for de som ikke klarer å ta ut og sende elektronisk.
* Vi legger ved regler for konkurranser og kåringer.
* Vi forespør Vegard om å være adressat. Han kan selv bestemme hvordan han vil ha det.
* Endringer foreslått på Elverums-møtet er gjennomgått på epost. Vi tok en rask gjennomgang.
* Gravering av pokaler: Vinnerne graverer selv og sender regningen til dunkerringen. Vi setter på ekstra sokkel på jaktpokalen. Informere godt om fremgangsmåte ved utdeling!
* Glasspokaler for Dunkerpokalen som ikke er utlevert: Asle lager en liste og sender på epost til Bjarne og Erik. Vi prøver å få delt dem ut.

Sak 8-18 Samlinga på Maurvangen i juni:

* Unghund-fremvisning med hunder opp til 3 år. Kanskje også et opplegg for valper/valpekull?
* Vise lovende unghunder, eventuelt med kullsøsken og foreldre.
* Oppfordre til å stille i avls- og oppdretterklasse.
* Prøve å få med Ynwa fra Farmen kjendis.
* Jan og Bjarne drodler videre.
* Engasjere oppdrettere!

Sak 9-18 Årsmøtet og årsmøtesaker:

* Innkalling: Tidligere sendt ut sammen med kontingent-krav. Vi håper å kunne sende ut elektronisk via NKK. Hvis vi kommer for sent i gang, sender vi ut i post. Deadline: 1. april.
* Årsberetning for 2017: Deles ut på samlingen. Må være ferdig medio mai. Legges ut elektronisk i forkant. Aina og Bjarne samarbeider om utforming.
* Regnskap for 2017: Gjennomgått og godkjent. Husk å føre opp verdier for tilhenger, PC og varelager!
* Budsjett for 2018: Gjennomgått og balansert.
* Medlemskontingent for 2019: Økes til 300,-.
* Vedtektene: Bjarne lager forslag til endring av styremedlemmenes funksjoner og ansvar, og sender det ut til styret på høring. Vi må få med endringer fra NKK, slik de nå har krav om i sin lovmal.
* Valgene: Følgende er på valg:

• Bjarne – usikker på om han fortsetter.

• Linda - Ønsker å fortsette.

• Stig – Har ikke svart

Jan – Usikker

Sven Erik – usikker

Kristoffer – har ikke svart

Øyvind – har ikke svart

Per Harald – har ikke svart

Asle fyller to funksjoner inntil årsmøtet; kasserer og materialforvalter. Dette er en veldig praktisk løsning for styret. Han tenker seg om og diskuterer med valgkomiteen om han ønsker å fortsette med dette.

Sak 10-18 Distriktssamlinger 2018:

* Søgne (sørlandet): 13. april. Jan og Bjarne møter fra styret.
* Trøndelag (nær Stjørdal): 4. mai. Jan og Bjarne møter fra styret. Datoen kan bli endret.
* Troms: August. Også dette tidspunktet må vurderes.
* Bjarne ber Stig om å detaljplanlegge. Vi aksjonerer dersom vi ikke hører noe innen kort tid.

Sak 11-18 Samling og Dunkerpokalprøve i Østerdalen 2019:

* Utstillingen er søkt på (medio juni). Avlsrådet kan ønske seg dommer. Jan konfererer med Bård og Vegar, og kommer med innspill. Sven Erik foreslår John Smedbakken. Alt er klarert med Grimsbu, og Østerdalen hhk har kontroll. Overnatting og møtelokale er i orden.
* Pokalprøven: Dunkerringen ønsker seg 26.-27. oktober. Vi ber Østerdalen hhk jobbe med dette.

Sak 12-18 Opphevelse av kravet om HD-røntging av avlshundene:

Jan ringer Arild Nygård i NHKF og varsler om at saken vil bli fremmet på RS som den står. Avlsrådet bekrefter brevet og opprettholder søknaden. Dunkerringen støtter dette.

Sak 13-18 Vårens representantskapsmøte i NHKF:

Jan, Linda og Erik møter for ringen. Bård kommer også. Bjarne er reserve. Alle melder seg på kun til møtet på søndag. Vi fremmer HD-saken som sak på RS-møtet.

Sak 14-18 Nye jaktprøveregler – høring fra NHKF:

Erik ønsker å lese gjennom. Jan og Bård har snakket om å spille inn at vi ønsker å bevare tradisjonell terminologi og ordlyd. De vurderer saken og kommer eventuelt med innspill fra avlsrådet. Bjarne sender kopi av høringen til Jan og Erik.

Sak 15-18 Henvendelse fra NKK/NHKF vedrørende helsemessige utfordringer m.v. i den enkelte rase:

Avlsrådet tar ansvar for å gi tilbakemeldinger. Smalt avlsmateriale kan eventuelt nevnes som en utfordring. HD er ikke et problem!

Sak 16-18 Europapokalkonkurranse:

NHKF har med bakgrunn i liten interesse fra Hygen og Haldenstøver vedtatt å sende bare 1 hund. Det er fra ringens side interesse for å fjerne deltakelse og sponsing som premie i dunkerpokalen. Vi kontakter Hygenringen og Haldenstøverringen samt NHKF og foreslår et rasemesterskap som uttak for Europapokalkonkurransen. Erik tar saken videre. Han kontakter også NHKF med forespørsel om hvordan de tenker uttaket.

Sak 17-18 Kynologikurs:

Det er fortsatt ledige plasser på kurset som går i mars. Vegard er påmeldt. Sven Erik melder seg på.

Asle vurderer. Ringen dekker deltakelse og opphold.

Sak 18-18 Årshjul for Dunkerringen

Det ble vedtatt å lage et årshjul for ringen med frister og lignende. Vi sjekker ut om det

er mulig å lage en kalender som deles med styrets medlemmer.

Sak 19-18 Kjøpsavtalen til avlsrådet og Dunkerringen:

* HD-bestemmelser i avtalen: Ved HD D elle E påvist mellom 12 og 24 måneders alder skal halve kjøpesummen betales tilbake til valpekjøper. Bør disse bestemmelser tas ut av avtalen i lys av HD-saken vi fremmer på RS? Det vedtas å fjerne disse bestemmelser dersom avlsrådet er enig. Avlsrådet blir bedt om å formulere eventuelle endringer i avtalen.

Sak 20-18 Signaturrett i Brønnøysundregistret:

Ingen i sittende styre står registrert med signaturrett i Brønnøysundregistret. Vi avventer til etter årsmøtet før vi registrerer på nytt.

Tolga, 20.02.2018

Aina Bredesen, ref.